Πληροφορίες: Χριστίνα Σαμαρά

ΕΞΑΙΡΕΤΙΚΑ ΕΠΕΙΓΟΝ

**Αθήνα:** 19.05.2023

**Αρ. Πρωτ.:**  822

ΠΡΟΣ: κ. Ν. Κεραμέως, Υπουργό Παιδείας και Θρησκευμάτων

**ΚΟΙΝ: «Πίνακας Αποδεκτών»**

ΘΕΜΑ: «Ζητείται να δοθεί παράταση στην προθεσμία για τη συμπλήρωση μηχανογραφικού από τους μαθητές με σοβαρές παθήσεις**»**

**Κυρία Υπουργέ,**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.), όπως γνωρίζετε, αποτελεί την τριτοβάθμια Οργάνωση των ατόμων με αναπηρία, χρόνιες παθήσεις και των οικογενειών τους στη χώρα και αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας.

Κύρια αποστολή της είναι η καταπολέμηση των διακρίσεων σε βάρος των ατόμων με αναπηρία, χρόνιες παθήσεις και των οικογενειών τους και η προώθηση, προστασία και απόλαυση των ανθρωπίνων και συνταγματικά κατοχυρωμένων δικαιωμάτων τους. Όσον αφορά στα ανθρώπινα δικαιώματα των ατόμων με αναπηρία, αυτά κατοχυρώνονται με τη Σύμβαση του Οργανισμού των Ηνωμένων Εθνών για τα Δικαιώματα των Ατόμων με Αναπηρία, που η χώρα μας μαζί με το Προαιρετικό της Πρωτόκολλο επικύρωσε με τον Ν. 4074/2012.

Η Ε.Σ.Α.μεΑ. με το παρόν και με αφορμή την υπ΄ αρ. πρωτ.: Φ.153/54877/Α5/17.05.2023 εγκύκλιο με θέμα: *«Υποβολή ηλεκτρονικού Μηχανογραφικού Δελτίου για την εισαγωγή στην Τριτοβάθμια Εκπαίδευση υποψηφίων που πάσχουν από σοβαρές παθήσεις, σε ποσοστό 5% επιπλέον των θέσεων εισακτέων, έτους 2023»,* εκφράζει τη διαμαρτυρία της για το μικρό χρονικό περιθώριο που δίνεται στους μαθητές για τη συμπλήρωση του μηχανογραφικού δελτίου τους.

Σύμφωνα με την προαναφερόμενη εγκύκλιο, έχει δοθεί προθεσμία για τη συμπλήρωση μηχανογραφικού από τους μαθητές με σοβαρές παθήσεις από 18.05 έως 25.05, από τις οποίες, οι τέσσερις ημέρες είναι μη εργάσιμες, με κλειστά σχολεία λόγω εκλογών, με αποτέλεσμα αν ένας μαθητής χρειαστεί βοήθεια ή υποστήριξη από το Σχολείο του για την ορθή συμπλήρωση του μηχανογραφικού δελτίου του, στην ουσία έχει μόνο τρεις ημέρες στη διάθεσή του, οι οποίες είναι 23,24 και 25 Μαΐου.

**Κυρία Υπουργέ,**

Ως εκ τούτου απευθυνόμαστε σε εσάς και ζητάμε να εξετάστε το εν λόγω ζήτημα ώστε να δοθεί παράταση στην προθεσμία για τη συμπλήρωση μηχανογραφικού από τους μαθητές με σοβαρές παθήσεις.

Αναμένοντας τις ενέργειές σας και την ενημέρωσή μας επ΄ αυτών

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Β. Κούτσιανος**

**Πίνακας Αποδεκτών:**

* Γραφείο Υφυπουργού Παιδείας και Θρησκευμάτων, κ. Ζ. Μακρή
* Γραφείο Γεν. Γραμματεία Α/θμιας Β/θμιας Εκπαίδευσης και Ειδικής Αγωγής
* Γενική Διεύθυνση Ψηφιακών Συστημάτων Υποδομών και Εξετάσεων
* Διεύθυνση Ανάπτυξης Πληροφοριακών Συστημάτων.
* Διεύθυνση Εξετάσεων και Πιστοποιήσεων
* Oργανώσεις Μέλη Ε.Σ.Α.μεΑ.

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |